সভার মাঝে বিস্ফোরণ! বালোচিস্তানে এক ঝটকায় মৃত ১৮

ওয়েব ডেস্ক: পাকিস্তানের (Pakistan) বালোচিস্তানে (Balochistan) রাজনৈতিক সভা চলাকালীন আত্মঘাতী বিস্ফোরণ (Suicide Blast)। বিস্ফোরণে বাড়ছে মৃ্তের সংখ্যা। আহত বহু। পাক সরকার বিরোধী বালোচিস্তান ন্যাশনাল পার্টির সভা চলাকালীন হামলা। একই দিনে পর পর হামলায় এখনও পর্যন্ত কোনও সংগঠন দায় স্বীকার করেনি।

সেনাঘাঁটির পর বালোচিস্তানে রাজনৈতিক সভায় আত্মঘাতী বিস্ফোরণ, জোড়া হামলায় বাড়ছে মৃতের সংখ্যা। আহত বহু। কোনও সন্ত্রাসী সংগঠন এখনও পর্যন্ত এই হামলার দায় স্বীকার করেনি। মঙ্গলবার সকালে সেনা শিবিরে হামলার পর রাতে দক্ষিণ-পশ্চিম পাকিস্তানের কোয়েটায় এক রাজনৈতিক সভায় হামলা হয়। আত্মঘাতী বিস্ফোরণে অনেকের মৃত্যু।

আরও পড়ুন: উত্তর কোরিয়ার পরবর্তী মহিলা শাসক! কে এই কিম জু আয়ে?

বালোচিস্তান ন্যাশনাল পার্টির নেতা তথা প্রাক্তন মুখ্যমন্ত্রী সরদার আতাউল্লা মেঙ্গালের মৃত্যুবার্ষিকী উপলক্ষে এক বিশেষ সভার আয়োজন করা হয়েছিল শহরের এক স্টেডিয়ামে। সেখানে অন্যান্য রাজনৈতিক নেতৃত্বের পাশাপাশি উপস্থিত ছিলেন আতাউল্লার ছেলেও। সভা শেষে বের হওয়ার সময় স্টেডিয়ামের পার্কিং লটে আত্মঘাতী বিস্ফোরণ হয়। ভয়ংকর বিস্ফোরণে ঘটনাস্থলেই মৃত্যু হয় ১৮ জনের। কোনও সন্ত্রাসী সংগঠন এই হামলার দায় স্বীকার করেনি।

মঙ্গলবার রাতে এই হামলার আগে সকালে আর একদফা বিস্ফোরণের ঘটনা ঘটেছিল উত্তর-পশ্চিম কাশ্মীরের বান্নু অঞ্চলে। সেখানে আধাসেনার ঘাঁটি লক্ষ্য করে হামলা চালায় জঙ্গিরা। বিস্ফোরক বোঝাই একটি গাড়ি প্রথমে ধাক্কা মারে সেনা শিবিরের দেওয়ালে। প্রবল বিস্ফোরণে গুঁড়িয়ে যায় সেনাঘাঁটির দেওয়াল। এরপর ভেতরে ঢুকে আত্মঘাতী বিস্ফোরণ ঘটায় আর এক জঙ্গি।

গত এক দশক ধরে বালুচিস্তানে উগ্রপন্থা, বিচ্ছিন্নতাকামী আন্দোলনের সম্মুখীন হতে হচ্ছে  পাক সরকারকে। তবে ২০২৪ সাল থেকে সরকার বিরোধিতা, সশস্ত্র সংগ্রাম, নাশকতার ঘটনা লাগাতার বেড়ে চলেছে।

দেখুন আরও খবর:

The post সভার মাঝে বিস্ফোরণ! বালোচিস্তানে এক ঝটকায় মৃত ১৮ first appeared on KolkataTV.

The post সভার মাঝে বিস্ফোরণ! বালোচিস্তানে এক ঝটকায় মৃত ১৮ appeared first on KolkataTV.